mteb/NusaParagraphEmotionClassification huggingface dataset:
Subuh tadi urang hudang na kabeurangan pisan padahal urang geus jangjian jeung babaturan yen urang rek ulin ka bekasi babarengan. Urang jangjian mangkat isuk keneh sangkan engke puas ulin di bekasi na sapopoe nepi ka sore atawa peuting karek balik ka purwakarta. Urang jangjian mangkat ti imah na jam 6 sangkan jam 7 urang geus naek beus, ameh isuk keneh jam 9 an urang geus nepi tuluy bisa langsung ulin atawa dahar heula di bekasi. Tapi ayeuna urang hudang na kabeurangan, babaturan pasti geus narungguan urang. Urang geus buru buru ka tempat beus na lulumpatan, tapi pas nepi didinya urang reuwas yen beus na bieu pisan karek mangkat. Jadi urang sarerea ngan bisa molohok katinggaleun beus gara gara urang kabeurangan.
Pasti karasana hanjelu pisan. Dina kaayaan sapertos kieu, teu aya harepan anu ageung lian ti sabar. Hese pisan narima kanyataan, sanggeus di PHK, kuring ngarasa kurang ayeuna, alhamdulillah. Rarasaan: enya anjeun nyaho gaji anjeun geus dieureunkeun sanajan pangaluaran jang kahirupan sapopoe geus nuluykeun. Leuwih goreng ti éta: keur PHK tanpa gaji, teu meunang pesangaon eweh tunjangan, sarta teu nyaho sabaraha lila. Parah kuadrat: pausahaan ditutup, tapi anjeun ngan PHK tanpa gaji, anjeun teu nyaho sabaraha lila. ddinya urang teh kudu sisiap nitela aya kajadian nu teu diduga ku ayana asunransi atanapi dana darurat jang mulai usaha nu bisa ngakuatkeun ker kayaan susah kiyeu. hanjankal.
Di kampung tempat Andi tinggal mah, ditolak universitas teh jiga salah sahiji aib nu nunjukkeun betapa gagalna hirupna. Teu katarima di kampus terkenal teh bakal jadi bahan obrolan sakampungeun sabab teu bisa nunjukeun bahwa manehna bener bisa lolos. Persfektif kieu nu ngajalar keneh di pikiran orang-orang nu aya di lembur. Padahal, teu ditaima di universitas teh mangrupakeun hal wajar, sanes aib nu kudu ditutup-tutupan. Sagala rupa ge aya prosesna tong nilai tina hasilna hungkul. Tong ngajadikeun teu ditarima di universitas teh hal mangrupa kagagalan, da boa meureun milik rezekia teh aya dina kampus lain. Tong sok mudah ngambil kasimpulan. Tingali heula prosesna nanaon teh.
Hal nu kudu dilakukeun mun urang katinggaleun bus di rest area nyaeta mimiti tong panik, sampeurkeun agen kontrol bus nu aya di rest area eta tuluy jelaskeun tinggaleun bus jurusan mana. Nu kadua nyaeta cicing nungguan keputusan agen, apakah dipindah buskeun kanu mana. Ulah nepi ka kamana-mana, cicing heula weh tungguan. Sabab biasana mah sok dititipkeun ka bus jurusan nu sarua rutena nu aya ditukangeun bus itu. Nu katilu nyaeta telpon jalma wawuh nu aya dina bus supaya ngajagaan barang urang, ulah nepi ka leungit komo dicokot ku batur mah. Usahakeun kenek jeung supir teh apal barang bawaan urang supaya bisa dirawatan.
Clarissa nyaeta budak awewe pang ngorana di keluarga manehna anu caket pisan sareng akina. Akina teh jalma anu paling berharga pikeun Clarissa, sabab manehna salawasna aya pikeun mantuan jeung mere nasehat ka Clarissa ti waktu manehna leutik. Hiji mangsa, Clarissa reuwas ngadenge beja yen akina gering parna sarta kudu dirawat di rumah sakit. Clarissa langsung indit ka rumah sakit pikeun nganjang ka akina. Manehna ngarasa sedih pisan ningali kaayaan akina anu luar biasa lemah. Saatos sababaraha dinten, kaayaan akina parah, sareng dokter ngabarkeun yen teu aya deui anu tiasa dilakukeun. Clarissa sedih pisan sareng teu tiasa nahan cipanonna nalika akina tungtungna maot. Pangalaman kaleungitan akina mangrupikeun hal anu paling sedih anu pernah dialami Clarissa, sareng anjeunna sono ka akina, anu berharga pisan pikeun anjeunna. Clarissa bener-bener sono ka akina, tapi anjeunna terang yen akina salawasna aya dina hatena sareng bakal janten bagian anu paling berharga dina hirupna.
Faleh teh jelema beresih pisan. Anjeunna salawasna merhatikeun kabersihan dina sagala aspek hirupna. Salah sahiji aspek kahirupan anu anjeunna salawasna jaga nyaeta tuangeun. Kabersihan dahareun penting pisan pikeun Faleh. Manehna mikir kitu sabab manehna geus ngarasa nyeri tina dahar kadaharan kotor. Ayeuna lamun manehna nempo kadaharan kotor manehna bakal ngarasa geuleuh jeung moal dahar kadaharan. Henteu ngan teu hayang dahar, malah teu hayang noel. Anjeunna teu hoyong ngotoran leungeunna nu salawasna diteundeun bersih. Geuleuhna Faleh kana kadaharan anu kotor geus lila kaharti ku kulawarga jeung babaturanana. Ku cara kitu, nalika kulawargana nyiapkeun dahareun atawa babaturanana ngalayanan dahareun, maranehna kudu bener-bener ngajaga kabersihan dahareun.
Koréa Selatan dipikanyaho sacara serius ngerjakeun budaya populér nepi ka ahirna nagarana dikenal di sakuliah dunya. Anyar-anyar ieu, pamaréntah daérah ngayakeun survey pikeun milari eusi mana atanapi seniman mana anu paling kasohor di sababaraha nagara. Numutkeun Soompi, survey ieu dilakukeun ku Kamentrian Kabudayaan, Olahraga sareng Pariwisata Koréa selatan sareng Yayasan Korea pikeun Pertukaran Budaya Internasional. Aranjeunna surveyed kira 8.500 responden ti 18 nagara, kaasup Amérika Serikat, Cina jeung Jepang. Survei henteu ngan ukur dilakukeun pikeun hiji jinis hiburan, tapi ngalangkungan média sapertos pilem, musik sareng acara televisi. Saatos ngumpulkeun survey ti 24 Séptémber dugi ka 4 Nopémber 2020, hasilna diterbitkeun dina 28 Januari nu hasil yen korea teh populer. hal eta ngabuktikeun yen naha ai ker basa aya artis korea ka indonesia terus we rame jeung aya sebutan armi nu memang katingalina mani nepi jigkrak-jigrak bahagea ai aya artis korea ka Indonesia teh.
Lantaran tara ngangge kaos kaki pas nganggo sapatu ka sakola, abdi mineng ngarasa ateul dina tapak suku. Pas ditingal aya nu ngajendol, panya teh ngan bentol hungkul, tapi beuki lila beuki ngagedean jeung nyeri lamun dianggo mapah. Abdi naros ka bapa tapi ceuk bapa kedah diparios ku dokter di klinik, pas ditingal ku dokter cenah mah ieu teh mata ikan, lamun bade dileungitkeun kedah dioperasi, tapi sanes operasi anu badag, tiasa dilakukeun di klinik oge. Pas patepang deui jeung dokterna, dokter nyarios ieu kedah dioperasi saenggalna lantaran tos badag pisan jeung ngaganggu lamun dipake mapah. Abdi langsung jangjian jeung dokterna.
kumaha carana nyingkirkeun kasieun panggung pikeun sadayana béda-béda ... gumantung kana alesan naon anu nyababkeun anjeun sieun panggung. cobian milarian akar masalah teras milarian solusi pikeun masalah anu nyababkeun anjeun ka panggung. Sareng cobian ngamimitian latihan ngabiasakeun diri di panggung pertama kalina henteu kunanaon upami teu aya anu sahenteuna latihan nangtung heula di panggung. Salian eta aya oge, tips lain nyaéta tarik napas panjang, tahan sakedap... tuluy hembus, malikan deui nepi ka bener-bener rileks jeung rileks, terus lamun éta pagelaran jeung katempo ku loba jalma, anggap wae ucing atawa sato nu lain anu ceuk manéhna lucu, lain manusa, ngarah teu gugup. kitu tips ti kuring, mugia aya mangpaatna
Loba tatangga urang mun miceun sampah teh sok di mana wae, awalna mah saeutik lila kalilaan tatangga nu sejen ge miluan miceun sampah didinya. Atuh di hareupeun imah urang teh sampah nepikeun ka ngagunduk. Ditambah keur musim hujan, jadi sampah nu ngagunduk eta teh tambah bau, ku sabab jadi baseuh. Urang geus teu kuat ninggalina oge geuleuh, jadi reregan ku urang kabeh ditutup ngarah urang teu bisa ninggali gundukan sampah eta, tapi tetep weh reregan ditutup oge si sampahna teh kaambu ka jero imah. Nepikeun urang ngalaporkeun ka lurah meh sampah nu dihareupeun imah urang geura-geura diangkut, lantaran geuleuh ninggalina.
Nganyatakeun eusi haté atawa leuwih katelah curhat ka babaturan lawan jenis anu dilakonan ku pasangan kulawarga aya potensi pikeun jadi gerbong kamaksiatan di kulawarga. Teu sadar, nalika aya anu hayang di nyarioskeun hal-hal anu penting dina haténa, anjeunna pasti bakal milih babaturan pikeun curhat ka saha anu dipikaresepna. Hal ieu disababkeun ku faktor kapercayaan hiji jalma ka lawan jenis anu hayang jadi babaturan curhat salian ti pamajikan na, jadi geus aya bibit bibit dina waktu éta. Lamun aya nu curhat tuluy ngabales alus ka lawan jenis, lumangsung dua parobahan psikologis, nyaéta palaku manggihan pahlawan lantaran geus berkorban waktu pikeun ngadengekeun keluhanna. Samentara éta, jalma anu ngadenge curhat ngarasa pahlawan sarta ngarasa karunya pikeun anjeunna. Tah kusabab eta jadi loba parsalingkuhan salaki ka babaturan pamajika na, jad weh ti dinya pamajikan na teu tarima ambek ambekan tuluy ruksak pertemanan.
Aya sababaraha masalah naha rem beus/truk gagal, nyaéta: ngaleuwihan wates muatan, beus/truk boga wates muatan, mangka rem kudu digawé leuwih teuas sabab meunang kaleuwihan kakuatan tina beban. Abdi henteu terang kaleresan ngeunaan kampas rem anu dianggo ku KW (Kuring ngadangu ti babaturan anu damel di bengkel khusus treuk sareng beus) tapi kalolobaan truk/beus jarang nganggo suku cadang asli kalebet bantalan rem, alesanna jelas sabab. mahal jeung mental indonesia sok neangan mana nu murah. Résiko nyaéta kanvas teu tiasa ngerem kusabab kualitasna henteu saé. Anu terakhir nyaéta kacerobohan murni, ieu sanés ngan ukur pikeun supir treuk tapi ogé pikeun transportasi, nyaéta nalika rem karasa goréng aranjeunna henteu langsung ngalereskeun sareng ditunda ku sababaraha alesan. Tungtungna, nalika dipaké dina kaayaan precarious, teu jalan.
Hujan turun badag pisan pas abdu nuju dibonceng dina motor, lantaran teu mawa jas hujan abdi langsung ereun heula di Alamart kanggo meser jas hujan palastik anu sakali pake. Abdi langsung nyandak dua jas kanggo abdi sareng rerencangan, pas abdi bade mayar ka kasir, abdi langsung nangtung ditukangeun bapa-bapa anu meser roko, pas bapa-bapa eta kaluar giliran abdi mayar, tapi jol aya teteh-teteh anu miheulaan, abdi langsung ambek ka manehna lantaran teu sopan pisan miheulaan batur teu ngomong heula.Untung we si teteh kasir na oge ngalayanan kuring heula sabari nitah si bapa teteh anu teu sabaran eta kanggo ngantosan di tukangeun kuring.
Basa UJian jang asup kampus make tesSBMPTN datang, kuring indit ka tempat kuring didaftarkeun jadi peserta ujian. Jauh pisan, 5-6 jam perjalanan naek angkot ti kampung ka tempat tes di kota Medan. Sareng dina dinten D, kuring ningali sadaya patarosan tés, sial !! Euweuh nu bisa ngajawab :D. Panginten aya anu gaduh 3-4 patarosan anu tiasa kuring jawab, sésana kosong. Kuring ngan nyikikik sorangan nyikikik dina korsi, kuring geus frustasi. Abdi ngan ukur tiasa ngajawab patarosan TPA. Sésana kuring nyerah, kuring ngan ukur ngantepkeun. Meureun mun panitia SBMPTN ningali jawaban kuring, jeung pilihan jurusan kuring, bakal seuseurian, tempo pilihan kuring mah STEI ITB jeung Teknik Informatika ITS. Teu perlu drama jeung kaajaiban, pasti teu lulus SBMPTN. Teu kaduhung, sabab kadang teu boga waktu keur diajar, riweuh teuing lamun di kampung ngabantuan pagawéan kolot. Jadi lamun peuting geus capé jeung ragrag saré.
Mun nuju hamil teh kudu diperhatikeun pisan kondisi kasehatan awak, ulah nepi ka drop sabab bahaya oge jang kasehatan utun na. Mun baranggawe ulah nepi ka kacapean teuing sabab pangaruhna gede kana janin nu dikandung. Mun nuju hamil oge ulah nepi ka loba pikiran, kudu seger pikiran teh. Kasehatan ge hal utama nu kudu dijaga, sabab naon wae nu dirasa ku awak pasti karasa oge ku utun nu dikandung. Biasakeun loba olahraga ringan jiga leuleumpangan supaya awak kagerakeun, ulah ngagugulung hoream wae. Tuluy dina dahareun oge kudu dijaga pisan, ulah nepi ka salah nuang dahareun sabab bisa fatal jang kandungan. Yuk ah urang terapkeun deui hal-hal nu penting jang kandungan supaya bisa sehat awak jeung utunna!
Lamun geus dasar na bangor rek kolot rek ngora sarua wae. Panyakit anu ngarana salingkuh moal bisa di halangan. Urang ngalaman sorangan yen bapa urang sigana osok aya hubungan jeung awewe sejen salian ti indung urang. Emang sih hubungan eta moal bakal di sariusan ngan sakeur iseng hungkul tapi eta tetep ngarana salingkuh. Tetep nyerikeun hate, urang nyaho indung urang pasti nyeri hate jeung bari ambek, tapi indung urang embung nempokeun eta, maneh na kuat kuat keun komo di hareupeun budakna. Indung urang na mah cicing tapi urang salaku anak na nya teu tarima, indung urang di nyenyeri kawas kitu. Didinya urang anu ambek ambekan urang anu nyamperkeun saha awewena urang anu ngahareupan bapak, urang ambek urang carekan. Eta urang lakukeun keur ngabela indung urang.
Penting  na pangaturan waktu lamun urang rek ngalakukeun perjalanan jauh. Prinsip na leuwing mening nungguan lila samemehna tibatan urang telat jeung katinggaleun peswata atawa bus na. Kusabab loba kagurian lamun urang geus tinggaleun rugi waktu, rugi tanaga, rugi diut na oge jeung anu leuwih nyiksa nyaeta rugi parasaan, jadi sok ngarasa teu tenang jadi rareuwas kitu jadi ngarasa teu enak, komo lamun perjalanan urang teh perjalanan anu buru buru di tungguan jeung penting pisan. Eta kan jadi aya rasa tanggung jawab anu kudu di jaga, komitmen na bisa di cekel utamana ngeunaan komitmen kana waktu. Waktu teh hal anu paling penting komo lamun ngeunaan ka pagawean atawa bisnis.
Waktu harita kuring miluan MUN (Model United Nations) di paguron luhur nu kasohor. Waktu harita aya "pertandingan" p, kuring salah saurang wakil di kampus kuring. Persiapan buru-buru pisan, jurnal anu ku kuring digarap ogé dasarna sareng nalika diumumkeun juara, sakumaha anu kuring ngarepkeun, kuring henteu meunang juara. Sanajan kitu, panitia jeung pupuhu méré kuring "Fun Award" salaku "nu pang lucu" atawa wakil paling lucu. Duanana bagja jeung isin haha, enyalah isin siga ucing. Teras dina acara perpisahan kampus, abdi nampi penghargaan "The Best Transformation" Intina mah jalmi anu paling barobah, sigana mah baheula mah rada gembrit da pas lulus mah rada kurus.
Abdi sieun pisan upami ningali hiji hal atanapi barang anu seueur liang sapertos sarang lebah. Lamun nempo nu kawas éta, kuring pasti bakal ceurik jeung lumpat nangkeup indung kuring. Sok geli jeung jijik nalika kuring nempo éta teh. Pernah jaman kuring leutik, dulur kuring ngahaja nyodorkeun sarang lebah hareupeun panon kuring, kuring lumpat tapi anjeunna tetep ngudag kuring. Kuring ceurik sieun, lumpat neangan indung tapi teu aya, tuluy lumpat nangkeupan nini. Nepi ka ayeuna kuring masih keneh sieun pisan kana hal-hal nu kitu. Sabisa-bisa kuring bakal nyingkahan ningali éta, upami kuring ngahaja ningali, kuring bakal langsung ngajauhan panon kuring sareng nyobian mopohokeunana.
Serangan panik dicirikeun ku keteg jajantung gancang, sesak napas, pusing, tegangan otot atanapi tremor. Kaayaan ieu tiasa lumangsung iraha waé, boh nalika kagiatan sareng nalika istirahat. Lamun batur ngalaman serangan panik, otak instructs sistim saraf pikeun ngabales ku tarung atawa Ngahindarkeun (tarung atawa hiber). Awak teras bakal ngahasilkeun bahan kimia, sapertos adrenalin, anu memicu paningkatan denyut jantung, laju engapan, sareng aliran getih kana otot. Serangan panik lumangsung nalika awak nyiapkeun respon pikeun ngalawan atawa kabur sanajan teu aya kaayaan kritis atawa bahaya. Hiji jalma malah tiasa ngalaman kaayaan ieu dina kaayaan anu teu kaduga, contona nalika ningali televisi atanapi bobo. Henteu dipikanyaho persis naon anu nyababkeun serangan panik.
Unggal poe Minggu teh abdi sok indit ka pasar nu aya di deukeut imah. Biasana abdi sok indit leumpang bari olahraga. Mun keur leumpang teh sok hoream ku heurin jalan, ku becak jeung delman. Komo delman na nu jorok mah, sok miceun di mana wae kudana teh. Sok geuleuh pisan ningalina ge da di jalan teh aya loba tai kuda. Nya bau, nya rentan katincak deuih. Komo deui mun leumpang di gigireun kuda tuluy kuda na teh miceun bari ngepeskeun buntutna, ih meuni geuleuh pisan ningalina ge. Jorok pisan nu boga kudana, meuni teu nguruskeun kokotor iinguanna. Mantak abdi mah sok ngahaja we leumpang liwat gang leutik supaya leuwih aman tina kokotor sato nu karitu.
Abdi geus tilu poe teu ngeunah beuteung, hese hitut deuihan.  Mangkaningan ayeuna abdi rek datang ka acara uleman dulur abdi anu nikahan. Abdi indit we tuluy jeung kulawarga abdi ti subuh mula, nepi ka teu kaburu BAB heula. Eta keur dinu hajat teh abdi kalah nyeuri beuteung hayang BAB pisan jeung hayang hitut oge. Ku abdi ditatahan sakuat tanaga da bisi kaleupasan hitut. Pas abdi nyobian ngaluarkeun saalit-saalit, eh eta hitut teh kalah tarik pisan, jaba bau deuihan. Dulur dii gigireun abdi nepi ka ngaralieuk bari seuseurian ngakak teu bisa ditahan. Abdi kuat era pisan nepi ka tuluy nyingcet ka tukang.
Di kelas kuring teh aya dua murid anu sobatan tapi sok jail, ngaranna teh Didi jeung Sihan. Duaan eta teh sok saling jail atau ngajailan batur. Kuring pernah sakali dijailan ku Didi, manehna ngalungkeung coco'oan anu nyingsieuna kuring, nyaeeta cakcak bobodan, atuh ngajerit tarik kuring teh. Pernah oge Didi anu ngajailan Seno, manehna nulis dina kertas 'Lamun nyebut ganteng ka aing dibere saratus rebu.' tuluy ditempelkeun dina tonggong Sihan. Basa Sihan keur persentasi jol babaturan teh nyebut Sihan ganteng, kabeh siswa nyebut kitu. Ku kuring teh dibere nyaho weh ka Sihan, itu mah langsung di kelas teh Didi jeung Seno paudag-udag dina jero kelas. Urang sakelas seuri ngagakgak nyaksian eta.
Dina kasieun manusa éta aya hubunganana sareng pikiran sareng trauma anu tangtu anu aya dina unggal individu. Sareng masing-masing individu unik sareng sanés jinis trauma anu sami anu aranjeunna alami, sesa kasieunan timbul kusabab pangalaman anu parantos dilalui. Aya nu sieun ku jarum, padahal geus disuntik, meureun eta jelema teh teu resep disuntik jeung teu genah ningali jarum identik anu "pikasieuneun" keur sabagian jalma.Teu kudu jauh mah lanceuk kuring boga awak gagah ngan hanjakal mun hayang disuntik, sieun siga nu hayang dihukum beurat, malah teu acan disuntik, ngomongna nyeri jeung pola pikir geus sieun. Aya we alesan-alesan nu matak sieun ku jarum suntik.
Pas kelas 4 SD urang pindah sakolaan ka Cianjur. Geus tangtu urang sedih, lantaran bakal papisah jeung babaturan deukeut. Pas poe akhir urang teu ngabejaan ka babaturan lamun urang rek pindah, sabab urang embung babaturan oge sedih. Poe harita oge pas poean urang pindah, aya wali kelas anyar di kelas urang ngaranna Pa Suparman. Nu ku urang bejaan teh nyaeta babaturan deukeut ngaranna Anggi. Urang jeung Anggi geus jadi babaturan deukeut ti kelas 1 keneh, lantaran harita pas daftar sakola teu kahaja barengan panggih di sakolaan. Urang ninggali raut beungeut Anggi sedih, nepikeun manehna mere urang pulpen kanggo kenang-kenangan. Urang ge kitu, mere Anggi pangserut patlot jang kenang-kenangan.
Tilu tips supaya bisa aman mun keur dituturkeun ku jalma nu teu wawuh. Mimiti nyaeta mun amprok jeung jalma teu wawuh teh tong ngawaro, uruskeun we urusan urang, buru indit supaya teu diudag. Ngahindar sabisa mungkin, ulah nepi ka mere kasempatan ngobrol. Nu kadua nyaeta tong ngabejakeun identitas asli. Mun ditanya ngaran atawa data diri teh jawab we make data palsu, ulah nepi ka nyebutkeun data asli urang. Nu katilu nyaeta ulah nepi ka eureun mun diajak ngobrol. Tuluy we leumpang atawa jalan, tong nepi ka eureun sabab bisi dihipnotis atawa bisi dilakukeun hal-hal nu teu dipikahayang. Kudu mawas ka diri sorangan.
Dina acara donor getih anu diayakeun ku organisasi kuring sareng PMI Kota Garut, abdi janten panitiana. Abdi dipasihan tugas kanggo janten anu nyambut pamilon anu bade donor getih. Lamun nuju donor getih teh ceunah mah sok aya kajadian aya nu pingsan, utah, jeung seeur oge anu lemes lantaran tos dicandak getihna. Pas siang-siang, aya hiji pamilon anu utah pas nuju ngantosan saatos donor. Abdi sareng rerencangan langsung dipiwarang ngaberesan runtah eta lantaran bisi ngaganggu jalmi anu sanesna anu aya di dinya. Abdi langsung nyandak tisu kanggo nutupan heula eta utah ku tisu. Pas nuju ngaberesan, abdi teu kiat pisan hoyong utah oge.
Aya sababaraha cara jeung léngkah sangkan urang siap nyanghareupan ujian anu aya di hareupeun panon,
1. Jieun jadwal diajar nu teratur, leuwih hade netepkeun waktu nu sarua unggal poe sangkan gampang ngabiasakeun.
2. Diajar konsép dasar matéri.
3. Terus diajar rupa-rupa bahan atawa mata pelajaran. Gawé dina bahan anu hese dina waktos anu paling produktif sareng bahan anu gampang dina waktos sabalikna.
4. Rutin ilubiung dina uji coba UTBK SBMPTN atawa coba-coba.
5. Netepkeun prioritas jeung tujuan, upamana diajar bahan tangtu salila dua jam.
6. Fokus kana hiji bahan dina hiji waktu.
7. Saméméh bérés diajar jeung gugah tina korsi, jadwalkeun heula naon-naon anu bakal diajar poé saterusna.
8. Pigawé évaluasi diri.
9. Saban diajar, siapkeun tempat jeung lingkungan nu nyaman.
10. Jaga pola hirup séhat ku cara ngadahar kadaharan anu bergizi, saré cukup, jeung teu hilap olahraga.. nah tips diluhur insyalaah bisa ngajidikeun urang lulus dina UTBK, sapertos kuring !
Lamun nurutkeun ahli bedah saraf, dokter Ryu Hasan budaya antrian ngan bisa dihontal ku ngabiasakeun diri ti umur dini. Dokter ahli saraf ieu nyarios yén budaya ngantri moal tiasa dihontal ngan ukur ku ancaman tapi kudu di awasi saara teges, sabab lamun ngan ukur ku cara ieu, maka masarakat bakal nurut nalika diawaskeun ku patugas. Nanging, nalika teu aya pangawas, jalma anu henteu biasa ngantri bakal ngalanggar aturan ieu. Kudu na mah budya antri ieu ges bisa sacara otomatis lamun urang geus biasa jeung sadar diri ngabogaan etika, ku sabab antri ka asup salah sahiji kana etika sopan santun di indonesia. Lamun urang sadar yen antri teh penting moal bakal harese nerapkeunna. Ngajaga etia dina budaya antri bisa ngaciptakeun suasana kondusif sangkan eweuh deui jelema anu ambek ambekan lamun nyorobot antrian.
Seueur bangkai beurit anu kapendak anu garing di pabrik teh sareng kopi anu kasohor di Malaysia. Pabrik éta langsung ditutup ku pagawé kaséhatan.
Kabersihan mangrupikeun faktor utama anu paling penting diperhatoskeun di pabrik dahareun sareng inuman. Tapi, pangurus pabrik pangan mindeng lalawora dina ngalaksanakeun tugasna. Pikeun mastikeun yén pabrik-pabrik anu ngahasilkeun kadaharan sareng inuman dijaga beresih sareng patuh kana standar kaséhatan.
Ngalaporkeun ti SAYS (27/05), anu nembe otorisasi tenaga kaséhatan di Penang, Malaysia, mendakan seueur beurit anu maot di pabrik tèh sareng kopi anu terkenal di dinya. warta ieu dirilis sanggeus pihak
Bagian Kualitas dan Kasalametan Pangan (BKKM) di Pulau Pinang ngalaksanakeun inspeksi ngadadak atawa kunjungan ujug-ujug ka pabrik-pabrik tea jeung kopi kakoncara di wewengkon Bukit Mertajam.
Trauma keur leutik nyaeta kaayaan anu di rasakeun ku budak nepika nimbulkeun rasa kasieun. Umumna mah di sebankeun tina kekerasan, pelecehan jeung hal-hal anu ngancem kahirupanna. Dampakna teh bisa mangrupi depresi jeung stres, bisa ngajieun budak jadi jauh ti jelema nu sejen, malah bisa ngajieun si budak teh ngarasa boga hirup anu beda ti budak anu sejen. Teu jarang biasana mun ti budak ngabogakeun trauma anu bener-bener parah bisa wae ngacilakakeun dirina sorangan, da kusabab stress mikiran hal-hal anu mantak pinyeuri hateun. Budak anu kos kitu teh biasana kurang asuhan ti kolot, saperti teu di urus ngan sakalina di urus kalah di carekan jeung di siksa. Kadangmah budak anu di siksa ku kolotna di imah, sok ngaluapkeun kakesalanna di sakola. Salah sahiji cara pikeun ngaringankeun trauma ieu nyaeta mimiti dukungan di kolot kadua terapi.
Basa abdi tos asup kuliah, abdi miluan kagiatan di kampus teras dipasihan tugas kanggo olahraga lumpat. Abdi mutuskeun kanggo lumpat di hiji tempat di caket imah kuring. Tapi lantaran cape, kuring mutuskeun kanggo pupuiran di simpang jalan supados teu jauh. Pas kuring nuju lumpat mah teu aya masalah, paling oge kahalangan ku kandaraan anu ngaliwat, tapi teu lila di wangunan dekeut kuring lumpat jol aya anjing, ai dugan teh anjingna ditalian, epekteh henteu. Abdi sieun teras kalahkah naek ka imah eta, beuki we diudag ku anjing. Abdi langsung turun ti pager teras lumpat sing gancang bari ngaderegdeg jeung teu make sapatu lantaran aya ledok di hareup.
Urang biasa balanja di minimarket lantaran barangna nu lengkep jeung mindengna mah teu ngantri mun meuli teh. Tapi hiji waktu mah pas keur diperjalanan jauh si minimarketna teh rada pinuh ku nu meuli, nya meureunan pedah di luar hujan oge jadi nu teu niat ka minimarket ge ngahaja kadinya ngarah bisa ngiuhan tapi sabari meuli barangna. Nu nyieun urang ambek teh lantaran aya ibu-ibu bari neleponan meuni ka gandeng teh, tuluy pas geus beres milihan barangna si ibu jol nyorobot antrian bari ngomong keur buru-buru. Lah emangna nu buru-buru teh maneh hungkul bu, urang jeung nu sejenna oge sarua. Ulah nganggap waktu maneh leuwih penting tibatan waktu batur. Sarua batur oge boga kepentingan nu sejen.
Upami anjeun salah sahiji seueur jalma anu ngajawab 'percaya', maka anjeun leres-leres cocog sareng urang Amerika. Leres, numutkeun Harris Poll of Live Science, 45% urang Amerika percaya kana ayana hantu. Kanyataanna, 28% ceuk maranéhna geus katempo sightings jurig. Masalahna, ayana hantu masih hese dibuktikeun ku elmu pangaweruh. Aya seueur hal sareng téori anu tiasa 'ngabantah' pernyataan éta: hantu aya sareng hirup di sabudeureun urang. Hirup urang teu bisa leupas tina hantu. Ti mimiti acara sakola saperti tawuran peuting, nuansa horor di pasantren, nepi ka momen-momen Ujian Nasional anu sok dipake ku hantu asup kana awak urang. Henteu ngan ukur asup kana ranah atikan, di Indonésia, hantu ogé geus nembus dunya hiburan.
Mangkukna, abdi bebeja ka rerencangan hoyong pisan nyobian menu anyar anu aya di mekdi, nyaeta hayam anu dipasihan bumbu korea. Tapi abdi rumasa keur teu gaduh acis. Pas tos waktosna dahar siang-siangnabdi ngahaneutkeun deui lauk tilas peuting kamari, lumayan masih keneh tiasa diemam. Pas nuju gegeroh, jol aya gojek anu datang, cenah mah aya kiriman kanggo kuring, padahal teu mesen nanaon, cenah mah tos dibayar, abdi langsung narima eta dahareyn ti gojek. Pas dibuka, epekteh eta hayam bumbu korea anu dipikahoyong ku abdi, abdi langsung bebeja jeung nganuhunkeun ka rerencangan lantaran tos masihan hadiah ka kuring pas kondisi nuju teu gaduh acis.
Poe ayeuna pengumuman katarima henteuna di universitas bakalan dibuka jam salapan isuk-isuk. Abdi tos nyiapkeun sagala kamungkinannana. Pas jam salapan, abdi langsung muka websitena, masukeun nomor pendaftaran jeung sandina. Pas dibuka, mimiti ningali tanda beureum. Wah ieu mah abdi gagal deui masuk universitas. Terus di scroll ka handap, enya weh leres tulisan na teh menta hampura jeung mere semangat. Awak asa leuleus ningali bacaan nana. Tangan ngeper, panon bareureum teu kuat nahan ceurik. Asa na teh nyeuri hate pisan. Cai panon teu bisa dibendung, der abdi ceurik. Sedih pisan rasana euweuh hasil tina perjuangan. Sedih oge sabab teu bisa jadi kabanggaan kolot.
Naon ngajadikeun anjeun ngarasa trauma bahkan jadi halusinasi sanggeus dibulli?  Keluhan halusinasi dibully, sieun papanggih jeung batur, sieun teu ditarima, sieun disebut awon, ngabalukarkeun nyeri dina sirah nu ngalaman bisa disababkeun ku sababaraha faktor. Kahiji, émosi anu teu stabil. Kalolobaan korban bullying jadi gampang sedih jeung gampang ambek ogé. Kajadian basa keur dibully masih disimpen dina ingatan maranéhanana, sarta nyieun hésé pikeun aranjeunna ngadalikeun émosi maranéhanana. Kadua, sajarah bullying anu geus keterlaluan. Upami tingkat bullying parah dugi ka ngancam nyawa, ngajantenkeun korban trauma dugi ka halusinasi, ieu kedah diubaran gancang ku dokter. Katilu, teu aya dukungan sareng perhatian ti kulawarga. Kulawarga kedahna janten sistem pangrojong anu paling kuat pikeun korban bullying, tempat dimana aranjeunna ngarasa aman sareng nyaman.
Basa keur ngumpul jeung babaturan nu geus lulus SMP, urang ngumpul di hiji imah babaturan. Imahna gede jadi arurang milihna didinya. Pas keur ngumpul di teras, aya nu ngaliwat. Dina perawakan mah meuni mirip pisan jeung guru nu geus pernah ngajarkeun arurang. Jadi weh ku arurang teh dipanggil, "Bu Tati, Bu Tati". Awalna mah teu ngalieuk, sangkaan urang teh ah meureun teu kadangu. Sakali deui tapi ayeuna mah rada tarik, "Bu Tati, Bu Tati". Si ibu eta ngalieuk ka arurang nu keur ngumpul. Tapi pas ngalieuk jeung ninggali rarayna mah lain si Ibu Tati. Geuningan arurang salah manggil, da eta mah batur. Ku sabab era langsung ngabelecir lumpat asup ka imah.
Meunangkeun penghargaan tangtuna loba nu kudu dikorbankeun, boh eta waktu, tanaga, nepikeun ka duit oge. Teu jarang demi meunangkeun hiji penghargaan, loba jelema nu miluan kursus atawa waktu jeung tanagana dipake kanggo fokus naon nu dek ditujuna. Penting oge nyaho kana kamampuan diri sorangan, sabab ieu modal dasar ngameh lancar pas miluan lomba, lamun teu apal kana kamampuan sorangan engkena bingung jeung euweuh sumanget ngagaweanana sabab ku teu soson-soson. Di sisi kamampuan, kudu oge bisa fokus jeung percaya diri. Sabab lamun teu fokus bakal moal meunangkeun naon nu rek ditujuna, tungtungna mah eureun di tengah jalan. Percaya diri oge penting ngarah pas poean lomba bisa maksimal.
Kamari basa nuju momotoran bade ka Bandung, abdi sareng pun raka ngalaman kacilakaan. Motor nu ku abi sareng pun raka tumpangan teh nuju maju gancang ka arah Bandung, jol we pas dibelokan teh aya mobil dumptruck oleng pas pisan papayun-payun jeung motor abdi. Duar, tuluy diadu tabrakan. Raka abdi mental ka sisi kolong dumptruck, kaluar getih tina mastakana ngocor wae teu eureun-eureun. Abdi mah mental ka sisi jalan, kur bared hungul panangan jeung sampean. Abdi harita ceurik gogoakan ningali raka abdi lumuran getih.Tuluy warga nu ningali mangku pun raka ka warung sisi jalan. Pas dibuka helmna, tos teu gerak deui. Warga ngecek detak jantungna, tos teu ayaan. Aduh Gusti, harita mah dunya teh asa eureun. Rarasaan teh asa kosong, pikiran asa kamana-mana. Ceurik teu bisa dibentung kacida ningali pun raka.
Di antara kabeh tai sato, abdi paling kesel mun geus nempo tai beurit. Sabab di imah abdi ge seueur tai beurit di mana-mana. Tai beurit teh bentukna lonjong jeung leutik, warnana hideung, bentukna teh mirip tablet nu perseji panjang. Mun sakali miceun teh sok langsung berceceran eta taina teh. Salian geuleuh ningalina, geuleuh oge ku bauna. Sakali aya tai beurit teh bauna sok ka mana-mana, mantak lieur pisan ngambeuna ge. Sanajan miceunna dina handapaeun lomari ge angger bauna mah sok kaambeu sakamar. Mun disapuan ge deuihan sok kalah biye, tuluy napel dina sapuna. Jiji pisan ningali jeung ngambeu na ge da.
Loba kasus tilelep dina wahangan gede sabab human error. Salah sahiji contohna nyaeta korban tilelep di wahangan Citarum. Seueur pisan korban jiwa di wahangan citarum nu disababkeun kacerobohan manusana sorangan. Aya korban na teh mangrupakeun mahasiswa nu keur ngalaksanakeun pengarungan make kayak, tuluy tilelep sabab teu make palampung. Kapendakna teh saban tos tilu dinten dina cai. Tuluy aya oge anu tilelep pas keur guyang dina cai nu jero sabab teu bisaeun ngojay. Tah hal ieu teh rata-rata disebabkeun na pedah kacerobohan, teu make palampung jeung teu bisa ngakirakeun jerona cai jeung kaayaan cai wahangan. Mantak kudu hati-hati pisan dina uulinan cacaian teh.
Kamari abdi ka Pangalengan sareng rerencangan kelas. Duh suasana na teh meuni syahdu pisan, hawana sejuk kebon enteh, jeung deuih teu pati rame ku pangunjung. Abdi jeung rerencangan teh popotoan di tengah kebon enteh. Aya nu selfie wae, aya nu resep motoan babaturan na, aya oge nu cicing wae katirisan. Abdi jeung babaturan teu poho popotoan bateng di tengah kebon enteh nu pamandanganna ngahampar luas pisan. Sanes wae kebon enteh nu kaciri, tapi oge aya pabukitan nu manjang satungtung deuleu, jadi endah pisan ngamanjakeun mata. Suasana na enakeun pisan jang ngobrol mah, komo bari jeung hese sinyal mah, cocok pisan jang ngarah kabersamaan nana.
Kapanggih jeung babaturan anu geus lila teu kapanggih teh rasana bungah pisan,biasana urang jadi rewas pangling teu sangka yen urang berubah ayeuna, jeung tuluy biasana urang ngalanjutkeun carita- carita jaman sakola. Jaman dimana kadang lamun ku urang di inget inget sok era, jaman dimana urang can siga anu ayeuna tapi kadang kadang  oge bisa bari nyarita lucu jeung rame. Urang sabenerna geus lila boga rencana hayang ulin barengan deui, tapi teu nyaho kumaha sok hararese pisan aya weh alaesan na jadi teu bisa. Tapi ayeuna uang keu kahaja kalahka kapanggih di jalan ieu. Urang ti mimitina reuwas teu sangka npi ka akhirna nyaman jeung nuluy dahar bareng bari seseurian.
Alusna nabung teh sabab lamun keur hayang hiji barang, bisa meuli henteu kudu ngahutang. Komo deui lamun barangna teh teu digunakeun jang ngahasilkeun duit deui. Nabung oge ngalatih kasabaran lantaran jang meunangkeun naon nu dipikahayang, kudu butuh perjuangan nu leuwih. Nabung oge ngabiasakeun jang hirup hemat jeung bisa ngatur duit. Lamun geus ngajaran sakali nabung kana cengcelengan, pasti dedeieun. Sabab dedeuieun jadi sumanget oge neangan duitna, jeung hayang nabung leuwih gede deui. Tuluy kusabab hese neangan duit, jadi bisa milih oge mana barang nu dibutuhkeun atawa ngan hayang hungkul. Lamun geus kakumpul bakal bungah pas meuli barangna, sabab aya proses anu lila.
Jalma sering ngarasa geuleuh nalika aranjeunna ningali jamban kotor kusabab faktor kabersihan jeung kasehatan. Toilet kotor biasana dieusi ku bakteri sareng kuman ngabahayakeun anu tiasa nyababkeun rupa-rupa panyakit sareng infeksi. Lingkungan anu kotor sareng teu bersih tiasa nyababkeun parasaan geuleuh sareng ngajantenkeun jalma teu nyaman. Salaku tambahan, bau anu teu pikaresepeun anu sering aya dina toilet anu kotor tiasa nyababkeun parasaan geuleuh sareng ngajantenkeun jalma teu nyaman. Ieu bisa jadi ongkek sarta nyieun maranehanana hayang ninggalkeun wewengkon geuwat. Sacara psikologis, ningali lingkungan anu kotor jeung najis bisa nimbulkeun parasaan negatif sarta ngajadikeun jalma ngarasa teu nyaman. Ku alatan eta, lingkungan jamban anu bersih sareng higienis penting pisan pikeun mastikeun kasehatan sareng kanyamanan masarakat.
da mun ujug-ujug ngalaman serangan panik, (sabab dina pangalaman kuring serangan panik memang bisa lumangsung tanpa pemicu, dina waktu nu salah wae) kayaning bari ngantri meuli inuman / bahan bacaan di supermarket, nutup pager, jsb. coba diuk heula, inhale-exhale 6 kali, sarta ngomong ka diri: "Oke, ieu ngan serangan panik sakumaha biasa. Abdi moal maot, sarta ieu moal lepas leuwih ti 10 menit. bakal indit sorangan kawas baheula." teras sebutkeun 8 objék anu aya di sabudeureun anjeun dina waktos éta pikeun ngalihkeun pikiran anjeun. Léngkah rasionalisasi ieu mangpaat pikeun nenangkeun diri. sabab umumna jalma anu serangan panik bakal langkung gugup nalika pikiranna museur kana gejala anu dirasakeun. Janten anjeun kedah milarian cara anu paling efektif pikeun anjeun ngarasionalkeun gejala, dina nada anu paling lemah lembut, teras alihan panik / pikiran anjeun. Alihan bisa ngawengku cacah, humming, ngaran objék sabudeureun anjeun, atawa ngabayangkeun tempat calming.
Psikoterapi mangrupakeun perawatan nu mibogaan mangpaat nu loba jang masalah mental jeung kahirupan nu sejenna. Ngan lolobana jelema masih bingung jeung teu apal kudu iraha ka psikiater teh. Kuduna tiap jelema teu ngahare-harekeun tiap gangguan nu kajadian saacan neangan bantuan. Psikiater teh nyaeta jelema nu mampu nulungan masalah-masalah dina kahirupan jeung mental. Manehna oge bisa ngarusiahkeun naon wae nu dicaritakeun. Beuki gancang neangan perawatan, beuki gancang oge bisa ngarasa leuwih enakan. Masalah ulah diantepkeun lantaran bisa jadi bahaya jang kasehatan. Komo deui pernah ngalaman trauma, misalna ditinggal ngantunkeun ku nu dipikanyaah, atawa meunangkeun perlakuan kasar. Lamun teu buru-buru ka psikiater engkena bakal mangaruhan kana gawean, siklus sare, atawa hubungan.
Penghargaan ti Kementerian Pemuda dan Olahraga jadi salah sahiji penghargaan bergengsi jang para atle mah. Sabab, mun hayang meunang panghargaan eta teh prestasi nu di ukir na ge kudu teu maen-maen. Kudu bisa ngabanggakeun jeung ngaharumkeun ngaran Indonesia di kancah internasional. Kamari, Rehan kenging panghargaan ti Kemenpora sabab ngaraih medali emas dina ajang Kajuaraan Dunia Arung Jeram. Salian eta, Rehan ge tos sababaraha kali kenging medali emas dina ajang sarupa, hampir unggal taun. tah dina taun nu kalima, Rehan nembe kenging eta panghargaan. Rasana meuni bungah kacida tiasa kenging panghargaan nu bergengi pisan ti Kemenpora. Tiasa diangge jang daftar kuliah jalur prestasi.
sababaraha tips pikeun hirup aman di kota kalawan kajahatan tinggi;
* Ningkatkeun kaamanan di imah, boh CCTV (leuwih alus ditataan sacara jelas tibatan tempat nyumputna), pager, atawa pakarang sakadar bisi (sababaraha jalma nyadiakeun pedang / parang / tumbak / bedil angin), penjaga / satpam, jsb.
*Mawa setrum lamun sering nyopir peuting-peuting sorangan, sanajan teu ngajamin bakal menang ngalawan begal, sahenteuna begal mikir dua kali pikeun neruskeun rampog lamun geus ngahurungkeun setrum anjeun.
* make jaket kandel/jaket kulit lengkep jeung helm full face oge mun nyupiran peuting, biasana tukang begal sok gugup ngamangsa jelema siga kieu sabab malah bisa maling aparatur oge.
*tip salajengna penting pisan, coba jadi jalma alus sabudeureun.
Kulantaran hayang preman atawa penjahat, nyaho saha babaturanana jeung nu lain, malah geus nempo video jelema hayang dirampok, tapi ternyata babaturanana teu jadi maling.
Aya hiji rerencangan abdi anu dibawa ka pesantren ku kolotna pas masih keneh leutik. Manehna diajak ka pesantren nganggo mobil, teras ditinggalkeun langsung tanpa dibere nyaho naon anu kedah manehna lakukeun di dieu, padahal manehna masih keneh budak leutik anu teu apal nanaon, tapi ojol-ojol ditinggalkeun di pesantren anu di ditu teu aya hiji-hiji acan jalmi anu manehna wawuh. Pas di pesantren oge seeur jalmi anu moyokan manehna lantaran awakna leutik. Basa manehna hoyong gabung ameng sasarengan, babaturan anu sanes, babaturanna kalahkah embung ulin jeung manehna. Pas manehna tos diajak ulin manehna kalahkah jadi ucing wae. Pas ulin ucing sumput manehna dititah nyumput tapi teu dipilarian nepikeun dua jam manehna ngantosan babaturanna.
Kamar mandi jadi salah sahiji tempat penting bagi sakabeh jalma. Rek ka mana jeung di mana wae ge pasti butuh kamar mandi. Ngan teu jarang aya jalmi nu sok salah asup sabab teu apaleun atawa teu katempoeun tanda kamar mandi awewe jeung kamar mandi lalaki. Pernah kajadian lalaki salah asup ka kamar mandi awewe, mangkaning keur rame pisan di kamar mandina. Untungna euweuh nu ngarasa karugian, ngan meureun segi privasina kaganggu jeung kanyamanan nana. Nu lalaki ge sarua era pisan da salah asup, jaba ning keur rame pisan. Aslina moal bisa poho pangalaman nu kitu mah, bakal na inget wae.
Keur di jalan peuting-peuting, abdi make motor nyalira ngaliwatan totoang pinus anu poek pisan. Totoangna panjang pisan, aya nepi ka lima ratus meter mah. Keur sorangan ngaliwat teh jol di sisi jalan pelebah nu poek teh aya nu make baju kabaya hejo. Leumpang sisi jalan make kabaya hejo, buukna di sanggul, handapna make samping nu ngetat. Baju kabayana warna hejo, sampingna warna cokelat semu lorengn hideung. Leumpangna ngungkug we sisi jalan, disorot ge teu ngalieuk wae. Abdi mikiran saha jalmana nu wayah kieu wanian liwat kadieu, teu mikir yen eta teh boa lain jalma. Geus nepi ka imah karek we abdi nyadar boa nu tadi teh emang lain jalma, tapi makhluk nu keur nembongan.
Psikolog, anu kawentar ku ulikan ngeunaan kahayang jalma pikeun sasuai jeung otoritas leuwih etika pribadi, ngaranna Stanley Milgram dijieun percobaan on line-cutters (panyarobot) atawa ogé katelah antrian-crappers. Dina 1980, Milgram maréntahkeun sababaraha mahasiswa pikeun ngaluncat dina antrian tikét, tanpa alesan anu jelas. Satengah tina ékspérimén, teu aya anu protés, tapi mahasiswa anu milu kagiatan hooligan nyarios yén aranjeunna henteu resep ieu. Aranjeunna ngarasa hariwang sareng éra. Naha anjeun kantos dicekel atanapi malah gagabah nalika ngantosan antrian? Atanapi anjeun resep cara anu paling sederhana sareng modéren atanapi anjeun jinis anu nyéépkeun antrian-crawler atanapi jinis anu ngantep jalma-jalma nangkep antrian anjeun sanajan kalayan haté anu beurat.
Ayeuna abdi bade janten moderator dina acara musyawarah alumni organisasi di kampus. Abdi emang biasana sok jadi moderator, ngan didieu mah hawa na beda, sieun salah nepikeun informasi. Jaba ning tamu na teh alumni nu tos sarukses dina sagala bidang. Mantak sok isin mun nepi ka salah ngomong atawa kurang nguasai acara teh. Samemeh acara dimulai teh abdi tos paranas tiris bari deg-degan sabab sieun aya kasalahan dina pas jadi moderator. Abdi nyoba nenangkeun diri ku cara cicing di tempat sepi jeung ngeunaheun euweuh jalma. Abdi meuni geumpeur pisan harita. Tapi kukumaha ge acara kudu tetep dilaksanakeun, jeung lakukejn nu terbaik sabisa abdi.
Panon caang! Ujug-ujug manggihan laci "harta karun" di imahna sanggeus curiga lomari anu geus ditutup mangpuluh-puluh taun. "Aya naon di dinya?". Média Cina ngalaporkeun carita awéwé anu cicing di Nanning, Propinsi Guangxi, Cina nalika anjeunna ujug-ujug mendakan harta karun anu parantos dipohokeun salami puluhan taun. dina laci dresser sorangan. Cenah, waktu keur leutik sok ngajalankeun usaha leutik, mindeng ngayuh sapedah ngajual buah jeung sayuran. Ieu ogé ngaheéat waragad. jeung biru nu geus disimpen dina laci dikonci bener, Tapi sanggeus sababaraha waktu, manéhna leungit konci laci. Sarta ti saprak éta laci teu kungsi keuna deui. Sapuluh taun ti harita, laci tabungan masih aya. Nepi ka hiji poé manéhna ngahaja meresihan imah. jeung niat ninggalkeun kabinét, tuluy manéhna nyobaan muka laci nepi ka hasil. Dan kaget ningali jerona pinuh ku duit kertas heubeul.
Hiji waktos abdi sareng rerencangan nuju ulin ka walungan, sabenerna walungan eta teh masih keneh deet pas urang ameng ka ditu, tapi teu lila jol aya cai ti luhur jigana mah eta teh cai kiriman ti daerah anu hujan di luhur. Abdi sareng rerencangan langsung sarieun tuluy buru-buru lumpat ka luhur, ka tempat anu teu kakeeeum cai. Abdi sareng rerencangan nyarepengan ka batu lantaran cai anu datang teh gancang pisan, teu nepika samenit eta cai geus pinuh jeun badag pisan. Abdi sareng rerencangan sababaraha kali kabawa ku cai tuluy tilelep, tapi untungna masih tiasa keneh nyepeng ka tali anu urang bawa ti imah.
Mun geus ngalakukeun dosa teh, cara ngenta ampunan ka Gusti Allah SWT na ku cara sholat taubat. Tata cara sholat tabat teh jiga sholat sunah nu lainna, tapi beda niat jeung beda bacaan doa satelahna. Sholat tabat teh dua rokaat, nu dimimitian ku niat sholat taubat. Tuluy takbirotul ikhrom. Geus kitu, maca doa iftitah nu dilajengkeun kana Al-Fatiah jeung surah pendek dina Al-Quran. Geus kitu rukuk, tuluy itidal. Teras sujud, duduk antara dua sujud, tuluy tatih deui jang rokaat kadua. Tah rokaat kadua ge sai, ngan diakhiri ku tahiyat ahir jeung salam. Tos salam teh tuluy istigfa sing seueur jeung maca doa taubat. Tong hilap istigfar jeung sesali sagala rupa dosa, tuluy menta dibukakeun pintu ampunan.
Kurang sare bisa nyebabkeun otak milu cape jadina gawena nurun. Alhasil, urang jadi hese rek konsentrasi teh, jadina sok bingung sorangan, hese mikir jernih, nepikeun ka hese jang nyerna informasi anyar. Awak nu kacapean ditambah ku gawe otak nu loyo nyieun produktivitas urang morosot jadina stres. Stres ku sabab tuntutan pagawean ditambah rupa-rupa efek kurang sare bisa nyieun emosi urang ngabeledug siga bom waktu. Misalna urang ngarasa hariwang pas pagawean acan beres padahal deadline geus mepet. Tuluy pas batur nanyakeun pagawean urang geus beres can, urang babari ngambek. Padahal kuduna urang teu kudu nepikeun ku cara ngambek jang ngaresponna, cukup dijawab sasingkatna atawa mun embung ngajawab leuwih alus cicing.
Jalma bisa ngarasa jijik nalika ningali tumpukan sampah kusabab sababaraha alesan. Tumpukan sampah tiasa bau pisan goreng sareng memicu reaksi geuleuh. Tumpukan sampah tiasa ngandung bakteri, virus, sareng partikel sanes anu tiasa nyebarkeun panyakit sareng memicu reaksi geuleuh. Sababaraha budaya sareng norma sosial ningali tumpukan sampah henteu higienis sareng pikasieuneun. Tumpukan sampah tiasa mangaruhan estetika lingkungan sareng memicu reaksi geuleuh. Tumpukan sampah anu henteu dikokolakeun kalayan leres tiasa nyababkeun masalah lingkungan sareng kasehatan, sapertos kontaminasi cai sareng taneuh, anu memicu reaksi geuleuh. Reaksi geuleuh kana tumpukan sampah tiasa dipangaruhan ku faktor-faktor ieu sareng memicu reaksi fisik sareng emosional. Sanajan reaksi geuleuh kana tumpukan sampah anu bisa ditarima tur umum, eta masih penting pikeun ngubaran sakuliling kalayan hormat tur ngajaga aranjeunna bersih.
Sanaos anjeun henteu tiasa ngahindarkeun parasaan ieu, aya sababaraha cara pikeun ngaleungitkeun kaduhung pikeun ngabantosan anjeun tumbuh sareng robih janten langkung saé.
1. Hindarkeun Obsessing Leuwih Kaduhung Baheula
Wajar pikeun unggal jalma ngalakukeun kasalahan. Kami henteu salawasna terang naon anu kudu dilakukeun dina kaayaan anu tangtu. Sanajan kitu, coba diajar ngeunaan eta. Nuluykeun ngahukum diri anjeun ku hal-hal anu kajantenan di jaman baheula bakal ngabahayakeun kamampuan anjeun pikeun nyandak kaputusan dina waktos ayeuna sareng ka hareup.
2. Hampura Diri
Kaduhung biasana ngalibatkeun komponén kasalahan sareng sering ngajadikeun anjeun ngéléhkeun diri. Kumaha carana mopohokeun kaduhung bisa dipigawé ku ngahampura diri. Ngahampura diri ngamungkinkeun anjeun pikeun ngaleungitkeun amarah, kabencian, atanapi kuciwa anu anjeun rasakeun ka diri anjeun. Numutkeun psikolog Ikhsan, dina prosés ngahampura diri aya émosi positif anu lumangsung. Ieu tiasa ngabantosan urang pulih, nampi kaayaan anu kajantenan, sareng ngabantosan ngirangan kaduhung. Tinimbang ngahukum diri pikeun kasalahan, éta langkung hadé pikeun ngarawat diri sareng ngahampura.
3. Témbongkeun Kahadean ka Diri Anjeun
Sanaos anjeun parantos ngadamel pilihan anu goréng dina jaman baheula, éta sanés hartosna anjeun salamina ditakdirkeun pikeun ngulang kasalahan ieu dina waktos ayeuna sareng ka hareup. Ngidinan diri pikeun ngaliwat kaayaan anu sami nganggo pangalaman. Ku gaduh pamahaman anu langkung saé, anjeun tiasa kalakuanana langkung positip.
Sieun dicarekan teh salah sahiji ciri upami urang ngalakukeun kasalahan. Arek eta kasalahan pagawean, cinta, atanapi nu sejenna tangtos nimbulkeun perasaan sieun dina hate urang. Rasana sieun dicarekan teh teu geunah pisan, kusabab urang terus-terusan mikirkeun naon nu bakal kajadian upami batur nyarekan urang. Urang sieun disentak, sieun dipolototan, sieun diijidan tur sajabana. Rasa sieun eta janten berubah rasa sedih upami leres kajadian. Urang tiasa sedih upami keur dicarekan teu tiasa nyarios nanaon, teu tiasa nempo jelema nu nyarekan, teu tiasa gerak hareueun nu nyarekan kusabab sieun dicarekan leuwih hade. Tungtungna mah urang tiasa wae ceurik upami tos dicarekan teh.
Dinten ieu abdi tos siap-siap bade angkat mudik ka kampung tempat kuring dibabarkeun. Tos teu sabar abdi bade patepang sareng mamah jeung bapa. Abdi mawa seeur cacandakan kanggo mamah jeung bapa. Taun ieu abdi mutuskeun nganggo kapal terbang lantaran supados leuwih gancang, janten teu lami di jalan. Abdi ngenta tulung pang mesenkeun tiket ka rerencangan anu bade mulih ka kampung oge, tapi benten tanggalna. Manehna langsung ngirimkeun tiketna via email. Abdi dugi di bandara tabuh tujuh lantaran jadwal angkatna tabuh salapan enjing-enjing. Pas bade nukerkeun tiket epekteh teu tiasa, abdi bingung pisan naha teu tiasa. Teras abdi langsung naros ka rerencangan anu mesenkeun tiket. Manehna ngomong yen tiketna patukeur jeung nu manehna. Pas abdi ningal epekteh bener tiket nu dicepeng ku abdi teh tanggalna nu kamari.
Jalma anu ambek biasana dibalukarkeun ku rupa-rupa hal, contona ku sabab gelo, ngarasa teu adil, kuciwa, jeung sajabana. Sanajan kitu, kaayaan kaséhatan tangtu kadang bisa memicu hiji jalma ambek sanajan euweuh sabab. Borderline Personality  Disorder nyaeta salah siji penyebabna, BPD ( Borderline Personality  Disorder) atawa disebut oge borderline personality disorder nyaeta gangguan jiwa anu dicirian ku mood sareng citra diri anu sering barobah sareng gaduh paripolah impulsif. Nurutkeun The Mighty, loba jalma kalawan BPD ngalaman amarah teu kaampeuh alatan isu ngalalaworakeun. Aranjeunna condong ngabeledug di jalma anu pangdeukeutna ka aranjeunna sabab ngungkabkeun sadaya amarah anu aya dina budak leutik, nalika kolotna atanapi jalma anu caket sareng aranjeunna ninggalkeun aranjeunna.